Лал

Лал - сөзү монгол тилинде «мусулман», «мусулмандар», «ислам динине сыйынгандар» деген маанини түшүндүрөт. Кытайлар Чыгыш Түркстандын мусулман калктарын «чантоу», ал эми мусулман-дунгандарды «хуэйхуэйлян» же «мусулмандар» деп аташкан. Лалым кушчу - Сейф ад-Дин Аксыкендинин «Мажму ат-Таварихиндеги» (16-к.) кушчу уруусунун аталышынын бир формасы. Бул тарыхый даректе лалым кушчу уруусу Куу уулдан тарап, кыргыздардын сол канатына кирери баяндалат.

 Колдонулган адабияттар 
О.Каратаев, С.Эралиев. Кыргыз этнографиясы боюнча сөздүк. Бишкек. "Бийиктик" - 2005-ж. ISBN 9967-13-159-4
Категория:Этнография